Kedy a prečo by mala byť kuchyňa v tvare písmena L
Kuchynská linka zostavená do tvaru písmena L patrí pri výbere kuchyne k najčastejším a najobľúbenejším voľbám. Aj v menšej miestnosti ponúkne dostatok úložného priestoru, možnosti pre správne rozmiestnenie spotrebičov, odkladacích aj pracovných plôch..
Kedy je tvar do L najvhodnejší?
Kuchynská linka do L je veľmi vhodná do priestorov, kde musíte šetriť miestom. Aj na malej ploche ide, pri správnom navrhnutí, dosiahnuť ideálneho pomeru pracovnej plochy a úložných priestorov. Naviac vytvára voľný priestor pre umiestnenie jedálenského stola. Takáto linka býva často ukončená vysokými skriňami – či už potravinovou alebo s vstavanými spotrebičmi, hlavne chladničkou , rúrou a mikrovlnkou..
Práve tento tvar je vhodný aj do obytných miestností, v ktorých je kuchyňa spojená s obývacou izbou, pretože ju možno doplniť o voľne stojaci ostrovček, ktorého súčasťou potom môže byť aj vyvýšený barový pult. Je to dizajnovo veľmi zaujímavý prvok, ale aj veľmi praktickou súčasťou kuchyne.
Pri zostavovaní kuchynskej linky do L je potrebné akceptovať základné pravidlo usporiadania jednotlivých pracovných zón do "trojuholníka". Na vrcholoch trojuholníka umiestnite chladenie – umývanie – varenie. Medzi jednotlivými zónami je vhodné nechať priestor na odkladanie potravín, kuchynského náčinia a na vlastnú prípravu.
Práve vďaka tvaru do L možno vytvoriť ideálny pomer vzdialeností medzi drezom, varnou doskou a chladničkou. Dĺžka každého ramena trojuholníka by mala byť v rozmedzí od 1220 do 2745 mm a celkový obvod trojuholníka by nemal prekročiť vzdialenosť 7930 mm. Vzdialenosti jednotlivých ramien kuchyne by nemali prekročiť rozmer 2745 mm, ak sú ramená dlhšie, potom je vhodné zvoliť iný typ rozmiestnenia kuchynskej linky – napríklad do U ..
Pri väčších rozmeroch by ste sa pri práci v kuchyni veľa nabehali. Linka tohto tvaru nemusí byť za každú cenu situovaná pri stenách, jedna jej časť môže vystupovať do priestoru miestnosti, kde na ňu nadväzuje napríklad jedálenský stôl alebo barové posedenie.
Ak nie je v miestnosti okno a dostatok prirodzeného svetla, musíte pri plánovaní kuchyne do L myslieť na riadne osvetlenie linky, hlavne v rohu.